Rikunarita-ORG/Wikinium huggingface dataset:
# Акварель

**Акваре́ль** (франц. *Aquarelle* — һыулы; итал. *acquarello*) — һыуҙа иҙелә торған буяуҙар, шул буяуҙар менән яһалған һүрәт.

Акварель буяуҙар
Уинслоу Хомер, *Зәңгәр кәмә*, 1892
йомшаҡ пигментны үҫемлек елемендә иҙеп яһалған, һыуҙа иҙелә һәм уның менән йыуыла торған буяу, шул төр буяу менән төшөрөлгән рәсем. Акварельдә графика һәм рәсем сәнғәтенә хас сифаттар бергә ҡушыла. Ул күп төҫлө һәм бер төҫлө төрҙәргә бүленә. Боронғо Мысыр, [[Боронғо Греция|Греция], Рим, шулай уҡ урта быуаттарҙа Европа һәм Азия дәүләттәре сәнғәтендә акварель тос урын алып тора. XVII быуатҡа тиклем ул ҡулъяҙмаларҙы иллюстрациялаү, гравюралар, архитектура һыҙымдарын биҙәү кеүек ғәмәли маҡсаттарҙа ҡулланыла, был ҡулланыш хәҙер ҙә бер ни ҡәҙәр дауам итә. XVIII быуатта бик күп илдәрҙә, шул иҫәптән Рәсәйҙә лә, профессиональ акварельсы рәссамдар үҫеп сыға.
Пейзажсы А.Н. Ракович провинциаль романтизм алымдары кергән академик пейзаж традицияларында ижад итә. Л.Д. Крюков, Р.А. Ступиндың портрет акварельдәре форманы бер төҫлө фонда ваҡ штрихтар һәм нөктәлар ярҙамында виртуоздарса модельләштереү менән үҙенсәлекле.

XX быуатта акварельгә жанрҙар (архитектура проекттары эскиздары, сәхнә биҙәлеше, китап иллюстрациялаү, журнал һәм сәнғәт графикаһы, ғәмәли графика) һәм техник ысулдар (гуашь, темпера, пастель, күмер, бронза буяу, карандаш) төрлөлөгө хас. XX быуат башында станлы акварельгә импрессионизм һәм символизмдан алып супрематизм һәм конструктивизмға тиклем булған күп төрлө стиль юнәлештәрен берләштерә.

## Иҫкәрмәләр

## Сығанаҡтар

* Татар энциклопедияһы  2013 йыл 7 декабрь архивланған.  (тат.)
* Башҡорт энциклопедияһы(недоступная ссылка)
# БРИКС

БРИКС илдәре: Бразилия, Рәсәй Федерацияһы, Һиндостан, Ҡытай һәм Көньяҡ Африка Республикаһы
 БРИКС илдәре башлыҡтары 2014 йылдағы саммитта
**БРИКС** (ингл. BRICS) — донъяның биш иҡтисади яҡтан тиҙ уҫешеүсе илдән (Бразилия, Рәсәй Федерацияһы, Һиндостан, Ҡытай һәм Көньяҡ Африка Республикаһы) торған группа. 2011 йылға тиклем был берләшмәгә ҡарата БРИК аббревиатураһы ҡулланыла ине. БРИКҡа Көньяҡ Африка Республикаһы ҡушылыу сәбәпле 2011 йылдың 18 февраленән башлап группа BRICS тик атала.

## Саммиттары

Бөгөнгө көндә берләшмәнең ун ете саммиты уҙғарылды.

| Датаһы | Уҙғарылған урыны |
| --- | --- |
| 16 июнь 2009 |  Рәсәй Федерацияһы,  Свердловск өлкәһе, Екатеринбург ҡалаһы |
| 15—16 апрель 2010 |  Бразилия, Бразилиа ҡалаһы |
| 13—14 апрель 2011 |  Ҡытай, Санья ҡалаһы |
| 28—29 март 2012 |  Һиндостан, Нью-Дели ҡалаһы |
| 26-27 март 2013 |  КАР, Дурбан ҡалаһы |
| 15—16 июль 2014 |  Бразилия, Форталеза ҡалаһы |
| 8—9 июль 2015 |  Рәсәй Федерацияһы,  Башҡортостан, Өфө ҡалаһы |
| 15-16 октябрь 2016 |  Һиндостан, Гоа штаты |
| 4-5 сентябрь 2017 |  Ҡытай, Сямынь ҡалаһы |
| 25-27 июль 2018 |  КАР, Йоханнесбург ҡалаһы |
| 13—14 ноябрь 2019 |  Бразилия, Бразилиа ҡалаһы |
| 17 ноябрь 2020 |  Рәсәй Федерацияһы |
| 9 сентябрь 2021 |  Һиндостан |
| 23—24 июня 2022 |  Ҡытай |
| 22—24 август 2023 |  КАР, Йоханнесбург ҡалаһы |
| 22—24 октябрь 2024 |  Рәсәй Федерацияһы,  Татарстан, Ҡазан ҡалаһы |
| 6—7 июль 2025 |  Бразилия, Рио-де-Жанейро ҡалаһы |

## Иҫкәрмәләр